John Smit - Wikipedia
Universiteit van Natal
korrek soos op 24 Junie 2012.
John William Smit (gebore 3 April 1978 in Pietersburg, Suid-Afrika) was die 51ste kaptein van die Suid-Afrikaanse nasionale rugbyspan, die Springbokke. Hy het meestal op haker en soms op stut gespeel.
2 Provinsiale dae
3 Internasionale Rugbyloopbaan
4 Notas en verwysings
John is die derde van drie seuns, sy broers is Brian en David, en sy pa is Basil en ma is Valeria Ann Wetheral – nooi Graham. Sy ma was 'n onderwyseres. Sy pa was 'n meganiese ingenieur en het by verskeie myne in Transvaal gewerk met die gevolg dat sy familie in verskeie dorpe gewoon het, onder andere: Mooinooi, Naboomspruit, Penge, Potgietersrus en Rustenburg.
Smit het Pretoria Boys High School bygewoon waar hy hoofseun was in 1996 en vir die eerste span gespeel het van 1994 tot 1996. Hy was gekies vir Noord-Transvaal se Cravenweek span in 1995 en 1996. In 1996 was hy gekies vir die Suid-Afrikaanse Skolespan. Na die Cravenweek teken hy 'n kontrak met die Natal Sharks om vir hulle te speel vanaf 1997.
Provinsiale dae[wysig | wysig bron]
Smit in 'n Springboktrui.
In 1997 speel hy vir die Natal O/19, Natal O/21 (toer na Wallis), SA O/19 (toer na Argentinië), SA O/21-span en Natal Wildebeeste. Hy maak ook sy provinsiale buiging vir die seniorspan: twee Curriebeker wedstryde en teen die Britse Leeus.
Internasionale Rugbyloopbaan[wysig | wysig bron]
Smit het sy eerste Springbokwedstryd in 2000 op 22-jarige ouderdom gespeel toe Suid-Afrika Kanada met 51-18 op die Basil Kenyon-stadion in Oos-Londen geklop het. Hy was gereeld op die reserwebank tot 2004 toe hy deur die nuwe afrigter Jake White as kaptein aangestel is.
Teen die einde van 2005 was Smit een van die suksesvolste kapteins wat Suid-Afrika nog ooit gehad het met 18 uit 26 Springbokoorwinnings, 'n wenpersentasie van 69%. Dit maak hom net so suksesvol soos die groot Suid-Afrikaanse kapteins Gary Teichmann en Francois Pienaar.
Met die aanloop tot die 2007 Rugby Wêreldbeker is hy verbonde aan die Franse klub Clermont. Hy het uiteindelik 'n tweejaarkontrak met Clermont geteken wat na die Wêreldbeker in werking getree het.
John het uit internasionale rugby getree na afloop van die Rugbywêreldbeker 2011, met 'n rekord 111 toetse gespeel waarin hy die Springbokke 'n rekord 83 keer aangevoer het. Sedertdien het Victor Matfield hom verbygesteek deur die meeste toetse te speel, nl. 113.
↑ Captain in the Cauldron. Mike Greenway. 2009. ISBN 978-0-620-44751-5
↑ Genslin "Springbok Rugby Hall of Fame"
↑ Cain, Nick, "Player exodus threatens world order", The Sunday Times, 2007-04-29. URL besoek op 2007-04-30.
↑ “Matfield not lost to SA rugby”. News24.com: 2007-08-03. URL besoek op 2007-08-20.
John Smit by SARugby.co.za
John Smit by www.genslin.us/bokke
Springbokrugbyspelers (2007 Rugby Wêreldbeker)
John Smit (Kaptein) - Bakkies Botha - BJ Botha - Gary Botha - Schalk Burger - Jean de Villiers - Bismarck du Plessis - Jannie du Plessis - Fourie du Preez - Os du Randt - Jaque Fourie - Bryan Habana - Butch James - Ricky Januarie - Wayne Julies - Victor Matfield - Percy Montgomery - Johann Muller - Akona Ndungane - Wynand Olivier - Ruan Pienaar - JP Pietersen - André Pretorius - Danie Rossouw - Bobby Skinstad - Juan Smith - Gurthrö Steenkamp - François Steyn - Albert van den Berg - CJ van der Linde - Wikus van Heerden - Ashwin Willemse
Ontsluit van "https://af.wikipedia.org/w/index.php?title=John_Smit&oldid=1326583"	Kategorieë: SpringbokrugbyspelersSuid-Afrikaanse rugbyspelersSharks rugbyspelers	Navigasie-keuseskerm
DeutschEnglishEspañolFrançaisItalianoქართულიPolskiPortuguêsСрпски / srpski	Wysig skakels	Die bladsy is laas op 18 Februarie 2015 om 16:49 bygewerk.